Referat af generalforsamling den 13. juni 2024.

Pkt. a: Valg af dirigent.

Karen foreslog på bestyrelsens vegne Kirsten Christensen.Kirsten blev valgt og

takkede for valget. Hun konstaterede , at generalforsamlingen var rettidigt ind-

kaldt.

Pkt.b: Godkendelse af dagsorden:

Kirsten spurgte forsamlingen om den kunde godkende dagsordenen.

Kirsten havde selv en bemærkning vedr. valgperiode for sekretær og kasserer.

Grenaa-Djurs IW kører med 2 år og det er tilladt uden dispensation.

Dagsordenen blev godkendt.

Pkt. c: Præsidentens beretning:

Kirsten gav ordet til Karen Mønsted.

Generalforsamling IW 2024

Præsidentens beretning.

2023-24 har bestemt ikke været det nemmeste år. Det startede allerede i februar for mig. Jeg skulle sætte en bestyrelse, men det var ikke så nemt. Jeg troede ikke på det, men heldigvis trådte Mette og Lea til i sidste øjeblik, tak for det. Jeg vil gerne takke bestyrelsen for et godt samarbejde. Selvom der ikke bliver holdt møder på professionelt bestyrelsesniveau, får vi det alligevel til at fungerer. Vi hygger os og får en god snak og det er jo det IW kan!!

Vi har desværre måtte sige farvel til 4 medlemmer, det er trist, men forståeligt.

I år var også året hvor vi skulle lære noget om hjemmesider, superbrugere, interne sider, min klub, blogs, en ny måde at melde til og fra og meget andet.

Opstarten var kaotisk, der var meget der ikke virkede som det skulle, superbrugerne har været hårdt arbejde

Vi som klub fik ikke den bedste start, men med nye erfarne kræfter i bestyrelsen bliver det nok bedre.

Det har været spændende på sin helt egen måde.

Jeg er sikker på at vi alle kommer i mål, hvis vi hjælper hinanden.

Nå, men på trods af fejl og mangler, synes jeg året er gået ok med nogle gode og spændende møder både ude og hjemme.

Vi har besøgt Mariendal mosteri, hvor vi smagte most og fik dejlige sandwich i deres smukke orangeri.

Bettinna Buhl fortalte om madens historie fra oldtiden og frem til nu.

Vi har besøgt Mødrehjælpen i Grenå, som fik dette års donation fra Grenaa-Djurs IW.

Vi har hørt om HÅB, et foredrag af præst Marianne Lyst.

Vi besøgte Katja Olsen på Ladefogedgården, som fortalte om sit liv og hvordan hun var landet på Djursland.

Vi har besøgt Rønde IW 2 gange, første gang var med besøg af distriktspræsidenten Kirsten Moesby og senere til et foredrag med en præst Ronald Pedersen, der har været orlogspræst på Flådestation Grønnedal, sømandspræst i New York, Hong Kong, Antwerpen og Singapore.

Sidst, men ikke mindst et julemøde med god stemning og stor købelyst. Vi fik alt i alt samlet 2840 kr. ind til donation.

Jeg ser frem til det nye år.

Det var ordene fra mig i denne omgang.

Pkt. c: Regnskab og budget.

Guylene omdelte årets regnskab og budget.

Hun redegjorde for de enkelte poster. Året sluttede med et lille underskud på 2.875,75

kr og en egenkapital på 38.449,43 kr . Vores underskud i forbindelse med afholdelse af

forårs distriktsmøde blev 3.400 kr.

Med hensyn til budgettet for 2024-2025 er kontingentet til distriktet sat til det nuvæ-

rende beløb , vi ved endnu ikke om beløbet bliver ændret.

Der var et spørgsmål om Grenaa - Djurs IW har forpligtelser i forbindelse med afhold-

else af Ralley i Aarhus i 2025 . Det har vi ikke .

Regnskabet var revideret og godkendt af Gitte Dyrbye uden bemærkninger.

Generalforsamlingen godkendte også regnskabet.

Punkt. e: Fastsættelse af kontingent.

Bestyrelsen foreslår uændret kontingent. Det blev godkendt.

Pkt. f: ISO beretning

**ISO – beretning 2023/2024**

Efter vi ikke har en venskabsklub mere, så sker der ikke så meget på denne front.

S.O.S. Børnebyernes bidrag er steget med 10,00 kr., så vi har nu betalt i år 2.280,00 kr.

Jeg bliver af og til mindet om deres web-shop, især til jul og påske, hvor de sælger diverse uro’er, blyanter, tasker, net, plakater, håndsyede ting fra de udsatte lande, hjemmestrikkede karklude, blomsterfrø, t-shirt og gavekort m.m. Når man køber, støtter man verdens forældreløse og udsatte børn.

Sidst på året i 2023 fik jeg mail fra Verdenspræsidenten, som opfordrede til at lave en video i anledning af Inner Wheel’s 100 års fødselsdag, men dead-line var denne mødeaften, så det kunne vi ikke nå.

Vi fik som sædvanlig et julebrev fra ”vores” S.O.S. Børneby fra Botswana, hvor de takker for støtten og fortæller om hverdagen i byen.

På Facebook har jeg lagt opslag fra vores besøg og donation til Mødrehjælpen. Jeg indsendte også et indlæg til Lokalavisen-Grenaa-Bladet. Teksten kom med, men billederne glemte de at sætte i.

Vi er også fint omtalt på Facebook fra distriktet vedrørende vores forårsdistriksmøde.

I år er jeg ikke blevet kontaktet for at lave indsamling.

Hver måned kommer der nyhedsbrev fra S.O.S. Børnebyerne, hvor små solstrålehistorier fortælles, og hvordan deres hverdag er i en børneby, så man kan se, at vi gør en forskel ved at støtte. Der bliver også opfordret til ekstra tilskud til Ukraine og Gaza i øjeblikket.

Jeg har opfordret før, og gør det igen til at vi finder en venskabsby.

Jeg håber vi i fællesskab finder en i det nye Inner Wheel år, når nu Birgitte overtager mit ISO hverv.

Beretningen blev godkendt.

Pkt. g: Forslag fra bestyrelse eller medlemmer .

Bestyrelsen havde 2 forslag:

1) : Ændring af regnskabsåret i vore vedtægter.

2) : Indkøb af Højskole sangbøger.

Åse Bønløkke begrundede forslag 1.

I de nuværende vedtægter går regnskabsåret fra 1. juli til 30. juni

Det foreslås ændret til 1. juni til 31. maj. Begrundelsen er , at det så passer bedre med

afholdelse af generalforsamlingen.

Forslaget blev enstemmigt vedtaget.

I Mette Kirks fravær begrundede Karen forslag 2.

Mette synes at indholdet i Inner Wheel sangbogen er for kedeligt og gammeldags.

Der vil være mere at vælge imellem i Højskole sangbogen.

Flere medlemmer havde kommentarer bl. a. prisen. Det blev også anført , at klub-

mesteren frit kan vælge en sang der ikke står i sangbogen. Sangene kan jo nu om

dage findes på telefonen. De fleste udtrykte tilfredshed med sangbogen.

Forslaget blev enstemmigt afvist.

Der var ikke yderligere forslag.

Pkt. h: Valg af revisor.

Der blev foreslået genvalg til Gitte Dyrbye . Gitte accepterede genvalg.

Pkt. i: Eventuelt.

Gitte foreslog , at vi skal stoppe med vinlotteriet. det er for gammeldags.

Flere medlemmer havde lignende kommentarer og det blev bestemt , at

det skal tages op af bestyrelsen.

Den store bekymring var så , hvordan vi skulle få sødt til kaffen.Det skal også

tages op i bestyrelsen.

Kirsten Christensen takkede for god ro og orden og nedlagde sit hverv.

Karen takkede Kirsten for kompetent styring af generalforsamlingen.